Proiect

|  |  |  |
| --- | --- | --- |
|  |  |  |

GUVERNUL REPUBLICII MOLDOVA

 **H O T Ă R Â R E nr.\_\_\_\_**

**din 2021**

**Chişinău**

**Cu privire la eliberarea unor bunuri materiale din rezervele de stat și alocarea mijloacelor financiare**

În temeiul art.10 alin.(1), alin.(2) lit.a) și alin.(3) din Legea nr. 104/2020 cu privire la rezervele de stat și de mobilizare (Monitorul Oficial al Republicii Moldova, 2020, nr. 178-179, art. 332), art. 19 lit. g) şi art.36 alin.(1) lit.b) din Legea finanţelor publice şi responsabilităţii fiscale nr.181/2014 (Monitorul Oficial al Republicii Moldova nr. 223-230, art.159), cu modificările ulterioare, Guvernul **HOTĂRĂȘTE**:

**1.** Agenţia Rezerve Materiale din subordinea Ministerului Afacerilor Interne va elibera din rezervele de stat, cu titlu de deblocare, Primăriei satului Șerpeni, raionul Anenii Noi, bunuri în sumă de 382,0 mii lei, conform anexei nr. 1.

**2.** Ministerul Finanţelor va aloca, din fondul de intervenţie al Guvernului:

1) Agenţiei Rezerve Materiale, costul bunurilor materiale eliberate cu titlu de deblocare din rezervele de stat în sumă de 382,0 mii lei, mijloace ce urmează a fi utilizate pentru completarea rezervelor de stat;

2) autorităţilor administraţiei publice locale, suma de 182,14 mii lei, pentru acoperirea cheltuielilor suportate la executarea lucrărilor de consolidare a digului de protecție, urmare precipitațiilor abundente din luna iunie a anului 2020, conform anexei nr. 2.

**3.** Primăria satului Șerpeni, raionul Anenii Noi, va întreprinde măsuri privind recepţionarea, transportarea, distribuirea şi monitorizarea utilizării conform destinaţiei a bunurilor eliberate din rezervele de stat.

**4.** Autoritățile administrației publice locale nominalizate în anexa nr. 2, în calitate de beneficiari ai mijloacelor financiare alocate, vor perfecta, în modul stabilit, documentele necesare pentru finanțarea cheltuielilor în cauză.

**5.** Ministerul Finanțelor va finanța cheltuielile menționate la punctul 2 subpunctul 2), în baza documentelor de plată prezentate către trezoreriile regionale de beneficiarii mijloacelor financiare.

**6.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

**Contrasemnează:**

**Ministrul afacerilor interne Ana Revenco**

**Ministrul finanțelor                                      Dumitru Budianschi**

Anexa nr. 1

la Hotărârea Guvernului nr.

**LISTA**

**bunurilor materiale eliberate cu titlu**

**de deblocare din rezervele de stat**

|  |  |  |  |  |  |
| --- | --- | --- | --- | --- | --- |
| **Destinatar** | **Denumirea bunurilor materiale** | **Unitatea de măsură** | **Cantitatea** | **Prețul (lei)** | **Costul ( mii lei)** |
| Primăria satului Șerpeni, raionul Anenii Noi | Țiglă metalică | m2 | 804 | 168,66 | 135,6 |
| Cherestea | m3 | 28 | 8800 | 246,4 |
| **Total:** | **382,0** |

 Anexa nr.2 la Hotărârea Guvernului nr.

**LISTA**

**autorităţilor administraţiei publice locale cărora li se alocă mijloace financiare**

**din fondul de intervenţie al Guvernului**

|  |
| --- |
|   |
| **Nr.crt.** | **Autorităţile administraţiei publice locale** | **Destinaţia alocaţiilor** | **Suma( mii lei)** |
| 1. | Consiliului sătesc Cioburciu, raionul Ştefan Vodă |  Pentru acoperirea cheltuielilor suportate la executarea lucrărilor de consolidare a digului de protecție, urmare precipitațiilor abundente din luna iunie a anului 2020 | 92,64 |
| 2. | Consiliului comunal Răscăieţi, raionul Ştefan Vodă |  Pentru acoperirea cheltuielilor suportate la executarea lucrărilor de consolidare a digului de protecție, urmare precipitațiilor abundente din luna iunie a anului 2020 | 89,50 |
| **Total:** | **182,14** |